Diari Oficial de la Generalitat Valenciana


Sumari del DOGV 5606, del 25-09-2007 (2007/11346)

RESOLUCIÓ de 27 d'agost de 2007, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents al gasoducte en APA(1) denominat Ramal d'alimentació al gasoducte Guardamar del Segura-Torrevieja-Orihuela-Pilar de la Horadada i les seues instal·lacions auxiliars, als termes municipals de Torrevieja i Orihuela, a la província d'Alacant, s'aprova el projecte d'execució i l'addenda I a este i es declara, en concret, la seua utilitat pública. Expedient CBREDE 2005/65/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5606

Data del DOGV
:   25-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11346


Data del document
:   27-08-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Orihuela
    * Torrevieja
    * empresa privada
    * gas

RESOLUCIÓ de 27 d'agost de 2007, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents al gasoducte en APA(1) denominat Ramal d'alimentació al gasoducte Guardamar del Segura-Torrevieja-Orihuela-Pilar de la Horadada i les seues instal·lacions auxiliars, als termes municipals de Torrevieja i Orihuela, a la província d'Alacant, s'aprova el projecte d'execució i l'addenda I a este i es declara, en concret, la seua utilitat pública. Expedient CBREDE 2005/65/03. [2007/11836]  
Vist l'expedient amb referència CBREDE 2005/65/03, incoat pel Servici Territorial d'Energia d'Alacant, a instàncies de Gas Natural Cegás, SA, amb domicili, a l'efecte de notificacions, al c/ Gravador Esteve, 14, 46144 València, relatiu a la sol·licitud de 16 de setembre de 2005, sobre l'autorització administrativa per a la construcció de les instal·lacions corresponents al gasoducte en MPB(1), denominat Ramal d'alimentació al gasoducte Guardamar del Segura-Torrevieja-Orihuela-Pilar de la Horadada i les seues instal·lacions auxiliars, que discorre íntegrament per la província d'Alacant, que afecta els termes municipals de Torrevieja i Orihuela, s'aprove el projecte d'execució i es declare, en concret, la seua utilitat pública.   
S'adjunta un exemplar del projecte firmat per Julián Díez Gómez i visat pel Col·legi d'Enginyers de Camins, Canals i Ports Demarcació de Madrid el 28 de juliol de 2005.  
Vist que ha sigut realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i a allò que s'ha preceptuat en el Decret 162/90, de 15 d'octubre, sobre Impacte Ambiental, per mitjà d'anuncis en el Butlletí Oficial de la Província d'Alacant el dia 10 de gener de 2006, en el Diari Oficial de la Generalitat de 19 de desembre de 2005, en els diaris de premsa Información i Metro Hoy del dia 20 de desembre de 2005, i exposada en els taulers d'edictes dels ajuntaments afectats.  
En el període de presentació d'al·legacions han sigut formulades segons consta en l'expedient les que a continuació s'indiquen i que, en síntesi, manifesten el següent:  
Antonio Costa ruiz, en nom de la mercantil Costa Mar Torrevieja Internacional, SL, i de l'Agrupación de Interés Urbanístico del Sector 27 La Coronelita del Pla General d'Ordenació Urbana de Torrevieja, i Pedro Menarques Gracia, en representació de Servouropa, SA, per mitjà d'escrits independents, d'idèntic contingut, manifesten: 1. Que són propietàries respectives de les parcel·les AL-O-73 i ALT-71 del terme municipal de Torrevieja, les dos integrants de l'Agrupación d'Interés Urbanístico del Sector 27 La Coronelita del Pla General d'Ordenació Urbana de Torrevieja. 2. Que sol·liciten que es modifique el traçat proposat per a la conducció de gas adequant-ho als vials públics previstos en el Pla Parcial aprovat per al desenvolupament del sector S-27 La Coronelita, a fi que no siga necessària l'expropiació de terrenys en l'àmbit urbanístic citat, ja que el traçat discorrerà per la xarxa primària viària de comunicacions que prové del Sector 1 del PAU 9 El Garbanzuelo del Pla General d'Ordenació Urbana d'Orihuela i que enllaça amb la carretera autonòmica CV-95.  
Vist que, de conformitat amb la sol·licitud efectuada segons el que establix el Reial Decret 1434/2002, s'ha remés, a cada un dels ajuntaments afectats pel traçat del gasoducte, la separata del projecte presentat, per la qual se sol·licitant un informe sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.  
En resposta a la petició formulada, l'Ajuntament d'Orihuela va remetre el mencionat informe que, resumidament s'exposa a continuació, i no consta en l'expedient la resposta per part de l'Ajuntament de Torrevieja.  
L'Ajuntament d'Orihuela va contestar favorablement a la instal·lació, i s'especifica que esta es realitzarà en polietilé PE-100 SDR, de diàmetre 250 mm, i que discorrerà, pel que fa al terme municipal d'Orihuela, pel viari de les diverses urbanitzacions que va travessant.  
Vist que remeses al sol·licitant les al·legacions expressades i les condicions presentades pels ajuntaments afectats pel projecte perquè prestara la seua conformitat o formulara els inconvenients que estimara procedents, va manifestar en síntesi el següent:  
Respecte de les al·legacions efectuades en tràmit d'informació pública, va manifestar que l'empresa sol·licitant ha considerat viable la modificació del traçat, i traslladar la canonada al límit dels vials públics previstos en el Pla Parcial aprovat per l'Ajuntament de Torrevieja segons s'indica, però sense afectar noves parcel·les alienes que podrien pronunciar-se en el mateix sentit i que la mencionada modificació serà reflectida en l'addenda que es presentarà a este efecte.  
Respecte de l'informe elaborat per l'Ajuntament d'Orihuela, manifesta la plena acceptació de les condicions arreplegades en este.  
Vist que, de conformitat amb el que establixen els articles 80 i 98 del Reial Decret 1434/2002, se va remetre la separata del projecte, que conté les característiques generals de la instal·lació, a la resta de les administracions públiques, als organismes i, si és el cas, a les empreses de servicis públics o d'interés general afectats. D'acord amb la documentació que està en l'expedient, concretament a:  
Autopista del Sureste CEA, SA (Ausur)  
Ministeri de Foment. Demarcació de Carreteres de l'Estat. Direcció General de Carreteres. Inspecció d'Explotació AP-7 Tarragona-València-Alacant.  
conselleria d'Infraestructures i Transport. Servici Territorial de Carreteres.  
En resposta a la petició de condicionat formulada pel Servici Territorial d'Energia d'Alacant, els organismes mencionats a continuació van presentar els informes corresponents que a continuació, i en síntesi, s'indiquen, ja que no ha presentat informe l'empresa Ausur en contestació a la sol·licitud realitzada:  
Ministeri de Foment. Demarcació de Carreteres de l'Estat. Direcció General de Carreteres. Inspecció d'Explotació Autopista de Peatge AP-7, Alacant-Cartagena, sobre paral·lelisme en els PK. 759+190 i 760+195 de l'autopista, 1.005 metres que discorrerà pel marge esquerre a una distància de més de 25 metres de la vora de l'explanació, fora de la zona de servitud, i s'informa favorablement amb les condicions particulars i generals que en este es contenen.   
conselleria d'Infraestructures i Transport. Servici Territorial de Carreteres, quant a paral·lelisme amb la carretera CV-95, que manifesta la seua disconformitat, ja que no es permeten paral·lelisme dins de la zona de reserva d'esta, i haver de projectar el traçat fora de l'àrea inclosa entre l'autopista i la CV-95, és a dir, per l'est de la CV-95 i fora de la zona de reserva disposada.  
Dels referits informes es van traslladar al sol·licitant, i van ser acceptats per l'empresa peticionària, i respecte a l'emés pel Servici Territorial de Carreteres de la conselleria d'Infraestructures i Transport, figura en l'expedient la presentació de la denominada addenda I al ramal d'alimentació al gasoducte Guardamar del Segura-Torrevieja-Orihuela-Pilar de la Horadada i que en esta, s'ha desplaçat la canonada amb l'objecte de no afectar la zona de reserva de la carretera CV-95, i s'eliminen les afeccions a este organisme derivades del projecte.  
Vist l'escrit presentat en l'expedient CBREDE/2005/65/03, per Gas Natural Distribución SDG, SA, el 2 de novembre de 2006, que adjunta l'addenda I de modificació del projecte per a la construcció de les instal·lacions corresponents al gasoducte denominat Ramal d'alimentació al gasoducte Guardamar del Segura-Torrevieja-Orihuela-Pilar de la Horadada i les seues instal·lacions auxiliars, que discorren íntegrament per la província d'Alacant, que afecta els termes municipals de Torrevieja i Orihuela, i se sol·licita l'autorització administrativa, l'aprovació de l'addenda I adjunta i la declaració, en concret, de la seua utilitat pública. S'adjunta l'exemplar de l'addenda I firmada pel Sr. Julián Díez Gómez i visada pel Col·legi d'Enginyers de Camins, Canals i Ports Demarcació de Madrid el 27 de juny de 2006.  
Vist que la presentació de la mencionada addenda I, i segons el contingut del referit escrit anterior, és el resultat de la sol·licitud de modificació del traçat proposat en les al·legacions particulars presentades i de l'informe del Servici Territorial de Carreteres de la conselleria d'Infraestructures i Transport, i conté les modificacions següents en relació amb el projecte original:  
La pressió d'operació passa de mitjana pressió B (MPB(1)) a alta pressió A (APA(1)).  
Es produïx el canvi de titularitat de Gas Natural Cegás, SA, a l'empresa distribuïdora Gas Natural Distribución SDG, SA.  
Es modifica el traçat del projecte original entre els vèrtexs V-0 i V-25 i entre els vèrtexs V-73 i V-79 (identificació que correspon a l'addenda I).  
Es projecta una ERM-20.000 m³(n)/h, APA 16 bar/4 bar soterrada en el tram final del ramal a fi de disposar del màxim de pressió i cabal en el gasoducte Guardamar de Segura-Torrevieja-Orihuela-Pilar de la Horadada.  
Vist que ha sigut realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i a allò que s'ha preceptuat en el Decret 162/90, de 15 d'octubre, sobre Impacte Ambiental, per mitjà d'anuncis en el Butlletí Oficial de la Província d'Alacant el dia 9 de març del 2007, en el Diari Oficial de la Comunitat Valenciana de 16 de març de 2007, en els diaris de premsa Información i La Verdad del dia 2 de març de 2007, i exposada en els taulers d'edictes dels ajuntaments afectats,   
No han sigut presentades al·legacions en el referit expedient a la sol·licitud.  
Vist que, de conformitat amb la sol·licitud efectuada segons el que establix el Reial Decret 1434/2002, s'ha remés, a cada un dels ajuntaments afectats pel traçat del gasoducte, la separata del projecte presentat, per la qual se sol·licita un informe sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.   
En resposta a la petició formulada, l'Ajuntament d'Orihuela va remetre el mencionat informe que resumidament s'exposa a continuació, i que no consta en l'expedient la resposta per part de l'Ajuntament de Torrevieja.  
L'Ajuntament d'Orihuela va contestar favorablement la instal·lació, i s'especifica que esta es realitzarà en acer DN 8'', API 5L Gr B, i la pressió de treball és de 16 kg/m² i que discorrerà, pel que fa al terme municipal d'Orihuela, pel viari de les diverses urbanitzacions que va travessant. S'instal·larà una estació de regulació i mesurament de 6,50 x 9 m soterrada. Respecte de l'informe elaborat per l'Ajuntament d'Orihuela, l'empresa peticionària manifesta la plena acceptació de les condicions arreplegades en este.  
Vist que, amb data 7 de juny de 2007, la secretària autonòmica de Territori i Medi Ambient va dictar la Declaració d'Impacte Ambiental, per la qual s'estima acceptable, només als efectes ambientals, el projecte de ramal d'alimentació al gasoducte Guardamar del Segura-Torrevieja-Orihuela-Pilar de la Horadada d'acord amb el traçat inicial amb les modificacions per acceptació d'al·legacions, sense perjuí de l'obtenció prèvia de les autoritzacions sectorials que siguen necessàries, així com del compliment del que establix la documentació aportada i amb les condicions de l'apartat segon que en la part resolutiva de la present resolució s'exposaran.   
Vist que Gas Natural Distribución SDG, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud, el projecte i l'addenda I presentats, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.  
Vist que el projecte i l'addenda I presenten un traçat plenament concretat, disposen, entre la seua documentació, dels plans pertinents a escala adequada, estan prou detallats i contenen una relació concreta i individualitzada dels béns i els drets afectats.  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement esta.  
Atés que el projecte i l'addenda I reunixen una definició i concreció de les característiques tècniques i de traçat que garantixen més seguretat i millor funcionalitat del gasoducte, i són estos els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i que resulta d'aplicació la disposició transitòria huitena de la Llei 12/2007, de 2 de juliol (BOE, 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
Atorgar autorització administrativa a l'empresa Gas Natural Distribución SDG, SA, per a la construcció de les instal·lacions corresponents al gasoducte en APA(1) denominat Ramal d'alimentació al gasoducte Guardamar del Segura-Torrevieja-Orihuela-Pilar de la Horadada i les seues instal·lacions auxiliars, que discorren íntegrament per la província d'Alacant, i que afecten els termes municipals de Torrevieja i Orihuela.   
La present autorització quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de 9.298,72 euros, import del dos per cent del pressupost de les instal·lacions afectades que figuren en la present resolució, per a garantir el compliment de les seues obligacions, d'acord amb l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant de la conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i la devolució de fiances. La fiança serà tornada al titular de la present autorització, després de la seua sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.  
2. La companyia Gas Natural Distribución SDG, SA, complirà amb les obligacions que estrictament s'assenyalen en l'article 74 de la Llei 12/2007, de 2 de juliol (BOE, 03.07.07), per la qual es modifica la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular de la present autorització disfrutarà, com a distribuïdor, dels drets que assenyala l'article 75 de la Llei 12/2007, de 2 de juliol (BOE, 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.  
4. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
5. La present autorització s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
6. La present autorització s'atorga sense perjuí de tercers i es deixen fora de perill els drets particulars.  
7. Serà causa de revocació de la present autorització:  
L'incompliment de la constitució del depòsit de garantia en la forma i el termini assenyalat en les presents condicions.  
L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
8. Condicions d'orde mediambiental arreplegades en la Declaració d'Impacte Ambiental de 7 de juny de 2007.  
a. Els materials procedents de l'excavació que no es reutilitzen en l'obra es portaran a abocador legalitzat i en el cas que el material extret de la rasa no fóra de qualitat adequada, els materials per al farciment d'esta s'obtindran de pedreres legalitzades.  
b. En el cas que per a zones d'abassegament, depòsit de materials i parc de maquinària es necessiten terrenys fora de la pista de treball, s'ubicaran, amb la supervisió dels servicis tècnics de la Direcció Territorial d'Alacant d'esta conselleria, en parcel·les en què l'afecció a la vegetació siga mínima, i es procedirà a la seua restauració una vegada acabades les obres.  
c. En relació amb la restauració d'aquelles zones amb vegetació natural s'efectuarà la supervisió amb els servicis tècnics de la Direcció Territorial d'Alacant per a determinar quines actuacions són necessàries dur a terme segons les característiques de la zona: si és suficient la reposició de terra vegetal o, a més, s'han d'efectuar sembres i plantacions, espècies que cal utilitzar i mètodes, etc.  
d. Manteniment i posada a punt adequada de la maquinària.  
e. Es procedirà al reg de la pista de treball amb freqüència suficient en aquelles zones en què per climatologia o altres circumstàncies es preveja generar un excés de pols, especialment en aquelles zones pròximes a la població. Els camions que discórreguen amb material que puga generar pols hauran d'anar coberts amb una lona.  
f. En el desenvolupament de les obres es respectaran els preceptes continguts en la Llei 7/2002, de 3 de desembre, de la Generalitat Valenciana, contra la contaminació acústica i les ordenances municipals dictades respecte d'això.  
g. Es complirà el que establix el Decret 7/2004, de 23 de gener, pel qual s'aprova el plec general de normes de seguretat en prevenció d'incendis forestals, en relació a les obres en la proximitat de zones naturals o en terrenys forestals. S'efectuaran, si són necessàries, les correccions o les mesures, que els servicis tècnics de la Direcció Territorial d'Alacant d'esta conselleria estimen necessaris.  
h. Es disposaran dels permisos pertinents per a la captació de l'aigua emprada en la prova hidràulica de les canonades. S'implantaran mesures per a evitar l'absorció de fauna per la força de succió de les bombes d'aigua. En el cas d'emprar algun producte químic en la citada prova, s'haurà de realitzar una bassa de decantació de manera que els sobrants tinguen les característiques adequades per al seu abocament a llit públic. Els productes químics sobrants es derivaran a gestor autoritzat. En qualsevol cas prèviament i amb suficient antelació s'informarà els servicis tècnics de la Direcció Territorial d'Alacant d'esta conselleria perquè donen el seu vistiplau per a evitar que tant la captació de l'aigua com el seu abocament ocasione efectes negatius en l'àrea de protecció dels sistemes de zones humides del sud d'Alacant i en el mateix Parc Natural de les Llacunes de la Mata i Torrevieja. Se sol·licitaran les autoritzacions pertinents.  
i. Respecte al patrimoni cultural es compliran les mesures minimitzadores d'impacte ambiental proposades en l'estudi d'impacte ambiental en el patrimoni cultural presentat davant de la conselleria de Cultura i reflectides en extracte en la present declaració.  
j. En relació amb el programa de vigilància ambiental es considera necessari estendre-ho al control de totes les mesures correctores (preventives, minimitzadores i correctores) de l'estudi d'impacte ambiental, així com les condicions establides en la present declaració.   
k. En l'obertura de la rasa no s'utilitzaran voladures tal com diu la documentació complementària remesa pel promotor.  
l. Les possibles modificacions de traçat se sotmetran a avaluació d'impacte ambiental en el cas que la legislació en esta així ho requerisca, així com obtindran les autoritzacions i els informes que necessiten legalment.  
Segon   
Aprovar el projecte visat pel Col·legi d'Enginyers de Camins, Canals i Ports Demarcació de Madrid el 26 de juliol de 2005 i l'addenda I al referit projecte, visada el 27 de juny de 2006, firmats els dos pel Sr. Julían Díez Gómez, les característiques principals del qual s'indiquen a continuació i se sotmeten a les condicions que igualment s'indiquen:  
Tipus de gas: gas natural.  
Punt de connexió; situació i característiques:  
Vèrtex 73 (V-73) del gasoducte denominat Antena a Torrevieja, amb rang de pressió APA(1), que actualment disposa de l'autorització administrativa, l'aprovació de projecte i la declaració d'utilitat pública, mitjançant la resolució de la Direcció General d'Energia de 26 de juliol de 2007.   
Canonades:  
Un ramal únic que s'inicia en el punt del vèrtex citat, amb canonada d'acer al carboni de 8''de diàmetre, especificació API 5L, qualitat grau B, grossària 4 mm, a una pressió màxima de servici de 16 bar (APA) (1) i un cabal de 20.000 m³ (n)/h.  
La longitud total és de 4.589 m, corresponent al terme municipal de Torrevieja, 806 m, i al d'Orihuela, 3.783 m, i les canonades discorren soterrades a les profunditats següents:  
En condicions normals d'estés de la conducció, la profunditat mínima és d'un metre sobre la seua generatriu superior.  
En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim, i per al cas d'encreuaments amb ferrocarrils, la profunditat mínima serà de 2,50 m.  
traçat  
La travessera de l'antiga carretera CV-95, al terme municipal de Torrevieja, continua sensiblement paral·lela a l'autopista AP-7, fins a endinsar-se al terme d'Orihuela, per on discorre entre unes quantes urbanitzacions existents i per la zona del llac de Los Pinos, des d'on es dirigix fins al seu final que és l'estació de regulació i mesurament.  
Estació de regulació i mesurament (ERM)  
Situada soterrada en el punt final del gasoducte, amb rang de pressió APA/MPB(1) dissenyada per a un cabal de 20.000 m³(n)/h.  
Instal·lacions auxiliars:  
Protecció catòdica per mitjà d'un sistema de protecció activa, que consistix a unir l'estructura (conducció i instal·lacions) al pol negatiu d'una font de corrent continu. Es tracta d'un transforectificador el pol positiu del qual està connectat al llit anòdic o dispersiu. Comprén les estacions de protecció catòdica i accessoris instal·lats en la canonada.  
Sistema de comunicació i telecontrol, a través de conducte de polietilé que allotja el cable de fibra òptica.  
Instal·lacions elèctriques, les necessàries per al funcionament dels sistemes abans citats.  
Pressupost total del projecte i laddenda I: 464.936 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte i l'addenda I presentats, amb les variacions que, si és el cas, se sol·liciten i s'autoritzen i, en tot cas, es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE, 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
2. El titular de l'esmentada instal·lació donarà compte de la terminació de les obres al Servici Territorial d'Energia d'Alacant, a l'efecte de reconeixement, i a la presentació de l'oportú certificat de direcció, subscrit per tècnic competent i visat pel col·legi oficial corresponent.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per ella. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. El titular de la instal·lació haurà de tindre en compte en l'execució del projecte i l'addenda I les condicions imposades pels organismes afectats, totes estes se li van notificar oportunament i van ser acceptades.  
6. El termini d'execució de les obres serà de 6 mesos a partir d'ocupació real de les finques afectades. No obstant això, amb anterioritat a l'acabament del dit termini, Gas Natural Distribución SDG, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Tercer  
Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
Quart  
Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i Relació concreta i individualitzada de béns i drets afectats  
Projecte: Ramal d'alimentació al gasoducte Guardamar del Segura-Torrevieja-Orihuela-Pilar de la Horadada  
Finca núm. Titular i domicili AFECCIONS CADASTRE Naturalesa  
 Serv. m Serv. m² OT m² Polígon Parcel·la  
Localitat: Torrevieja (Alacant)  
A-TO-71 María Resurección Zulauf Rodríguez.   
 c/ Fotógrafos Darblade, 26. 13 39 120 2 215 cultiu regadiu  
 03514 Torrevieja (Alacant)  
A-TO-72 Generalitat Valenciana. conselleria d'Infraestructures i 17 51 - 2 9058 carretera CV-95  
 Transport. Servici Territorial de Carreteres.   
 Av. d'Aguilera, 1-7é.   
 03460 Alacant  
A-TO-74 Costa Mar Torrevieja Internacional, SL 556 1.668 4.117 87161 02 bosc baix   
 Ctra. Torrevieja Crevillent, 98. 03303 Torrevieja (Alacant)   
A-TO-76 Costa Mar Torrevieja Internacional, SL 478 839 1.472 87233 01 bosc baix  
 Ctra. Torrevieja Crevillente, 98. 03326 Torrevieja (Alacant)   
Localitat: Orihuela (Alacant)  
A-OR-1 Ajuntament d'Orihuela. Pl. Marqués de Arneva, 1. 03788 3.775 11.325 18.875 - - vial  
 Orihuela (Alacant)  
Instal·lacions auxiliars  
Finca núm. Titular i domicili AFECCIONS CADASTRE Naturalesa  
 Exp. m² Polígon Parcel·la  
Localitat: Orihuela (Alacant)  
A-OR-1 PO Ajuntament d'Orihuela. Pl. Marqués de Arneva, 1. 49 - - zona verda  
 03785 Orihuela (Alacant)  
(1) APA: 4 bar< P = 16 bar  
MPB: 0,4 bar< P = 4 bar  
\* \* \* \* \* \* \* \* \* \* \* \* \* \*  
se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 27 d'agost de 2007. El director general d'Energia: Antonio Cejalvo Lapeña.  
Relación concreta e individualizada de bienes y derechos afectados  
Proyecto: «Ramal de alimentación al gasoducto Guardamar del Segura - Torrevieja - Orihuela - Pilar de la Horadada»  
Finca nº Titular y Domicilio AFECCIONES CATASTRO Naturaleza  
 Serv. m.l. Serv. m² O.T. m² Polígono Parcela  
Localidad: Torrevieja (Alicante)  
A-TO-71 María Resurección Zulauf Rodríguez. c/ Fotógrafos Darblade, 26. 13 39 120 2 215 labor regadío  
 03914 Torrevieja (Alicante)  
A-TO-72 Generalitat Valenciana. conselleria de Infraestructuras y 17 51 - 2 9058 carretera CV-95  
 Transporte-Servicio Territorial de Carreteras. av. Aguilera, 1-7º.   
 03311 Alicante  
A-TO-74 Costa Mar Torrevieja Internacional, SL. 556 1.668 4.117 87901 02 monte bajo   
 Ctra. Torrevieja Crevillente, 98. 03887 Torrevieja (Alicante)   
A-TO-76 Costa Mar Torrevieja Internacional, SL. 174 698 1.472 87663 01 monte bajo  
 Ctra. Torrevieja Crevillente, 98. 03429 Torrevieja (Alicante)   
Localidad: Orihuela (Alicante)  
A-OR-1 Ayuntamiento de Orihuela. Pza. Marqués de Arneva, 1. 03106 3.775 11.325 18.875 - - vial  
 Orihuela (Alicante)  
«Instalaciones auxiliares»  
Finca nº Titular y Domicilio AFECCIONES CATASTRO Naturaleza  
 Exp. m² Polígono Parcela  
Localidad: Orihuela (Alicante)  
   
A-OR-1 PO Ayuntamiento de Orihuela. Pza. Marqués de Arneva, 1. 49 - - zona verde  
 03265 Orihuela (Alicante)  
(1) APA: 4 bar< P = 16 bar  
MPB: 0,4 bar< P = 4 bar